Eks ole muidugi ameteid, mis ei vaja ei arvutioskust ega internetti, kuid enamikule on internet kiire ja mugava, pikki vahemaid katva ja ka odava vahendina, saanud asendamatuks. Minu vanuses (35aastane) inimene ei mõista ilmselt kuigivõrd, millega tänapäeva noor internetis tegeleb (ja mis kõik on seal võimalik), kuid minagi veedan kordades rohkem aega internetis kui raamatukogus, loen ja saadan e-kirju rohkem, kui helistan või suhtlen inimestega, kellega ma igapäevase töö käigus kokku ei puutu.